जोजिला पास पर बनी यह टनल एशिया की सबसे लंबी बाइ-डायरेक्‍शनल टनल होगी और इसके निर्माण में करीब 6,089 करोड़ रुपए की लागत आएगी। इस टनल के निर्माण का मकसद जम्‍मू कश्‍मीर और लेह को हर मौसम में कनेक्‍ट रखना और यह रणनीतिक तौर पर एक अहम फैसला है। जोजिला टनल करीब 14 किलोमीटर लंबी होगी। इस टनल का निर्माण ईपीसी मोड यानी इंजीनियरिंग, प्रोक्‍यॉरमेंट, कंस्‍ट्रक्‍शन के तहत हो रहा है। इस मोड के तहत जहां भारत सरकार की ओर से टनल का काम पूरा करने वाली एजेंसी को पैसे दिए जाएंगे और बाद में एजेंसी इस प्रोजेक्‍ट को भारत सरकार को सौंप देगी।